Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: hajtanak végre, estenként értelmeznek is kísérleteket, méréseket. Alkalmazzuk és alkalmaztatjuk a 2000. évi XXV. törvény a „kémiai
Paragraph Index: 423

12. évfolyam Célok és feladatok A tizenkettedik évfolyam megkezdésekor már minden diák konkrét élethelyzetekben használja a második idegen nyelvet is. Megértik a tanár kéréseit, óravezetését, ismerősek a feladattípusok, órai tevékenységek, motiváltak, bíznak magukban, és alapvető stratégiákat használnak. Órai munkájukban egyre változatosabban kommunikálnak, a játékokon kívül megjelennek a valós nyelvi kommunikációs feladatok. Az osztálytermen kívül is egyre eredményesebbek az idegen nyelvi kommunikációban. A négy tanév céljai között első helyen áll a motiváció fenntartása, a gyerekek sikerélményhez juttatása értelmes munkával. A receptív készségek (hallott és olvasott szöveg értése) fejlesztése mellett egyre hangsúlyosabban megjelennek produktív készségeket (beszéd és írás). A 12. évfolyamon folytatódik a beszédkészség fejlesztése, a tanulók egyre többször hoznak létre írott szöveget az idegen nyelven, projektfeladatokat oldanak meg az osztálytermen kívül, csoportmunkában a tanár segítségével. Fejlesztési feladatok A tanuló főbb vonalakban megérti a fontosabb információkat a világos, standard hangzó szövegekben, amelyek ismert témáról szólnak, kiszűri a legfontosabb információkat az olyan rádiós és tv-s szövegekből, amelyek hétköznapi illetve érdeklődési körébe vágó témákkal foglalkoznak. A tanuló megérti a hétköznapi témákról írt szövegeket és az olyan szövegeket, amelyek személyes életével kapcsolatos témákban íródtak. Megérti az érzelmeket, kívánságokat magánlevelekben. Ki tudja szűrni a szövegekből a megfelelő információt és megérti a szövegek fő mondanivalóját. A tanuló spontán módon be tud kapcsolódni ismerős témákról szóló társalgásba, ki tud fejezni érzelmeket, és reagálni is tud azokra, részt tud venni a nyelvterületen utazás közben felmerülő helyzetekben. Össze tud foglalni elbeszélést, előadást vagy filmet. A tanuló írásban elfogadható pontossággal ki tud fejezni információt mind konkrét mind elvont témákban. Magánlevelekben be tud számolni kulturális élményeiről, le tud írni egy történetet, meg tud írni beszámolót, amelyben tényszerű információt közöl. Tematikai egység

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes